VALTIOVARAINMINISTERIÖ	PL 286 00171 HELSINKI	PUH. (09) 1601

VALTIOVARAINMINISTERIÖ	j r1 113/05/2006 Vero-osasto
31.5.2006
Oiketisminiqt°riÖ
0 7 06, 2006
odlb1,(&aa6
Oikeusministeriölle
Viite: sisäasiainministeriön lausuntopyyntö 18.5.2006

LAUSUNTO HALLITUKSEN ESITYKSESTÄ EDUSKUNNALLE LIIKETOIMINTAKIELLOSTA ANNETUN LAIN SEKÄ VEROTUSTIETOJEN JULKISUUDESTA JA SALASSAPIDOSTA ANNETUN LAIN MUUTTAMISESTA

Pyydettynä lausuntonaan vero-osasto toteaa seuraavaa:

Valtiovarainministeriö pitää perusteltuina ehdotuksia, joilla pyritään ehkäisemään talous-rikollisuutta ja edistämään talousrikosten selvittämistä. Muutoksilla voidaan edistää liiketoimintakiellon vaikuttavuutta ja valvontaa. Verotustietojen luovuttamisoikeutta ja vero-hallinnon velvollisuuksia liiketoimintakiellon valvonnassa koskevien ehdotusten johdosta valtiovarainministeriö esittää kuitenkin seuraavat huomautukset.

Liiketoimintakiellosta annetun lain 21 a §:ään ehdotetaan lisättäväksi säännös, jolla mm. vero- ja tulliviranomaisille asetettaisiin velvollisuus huolehtia siitä, että viranomaisten toiminnassa kiinnitetään huomiota liiketoimintakiellon noudattamisen toteutumiseen. On tarkoituksenmukaista, että säännös on muotoiltu siten, että se jättää viranomaisen omaan harkintaan sen, miten tämä velvollisuus täytetään. Verohallinto on omalta osaltaan kiinnittänyt huomiota siihen, että käytännössä liiketoimintakiellon noudattamiseen voidaan kiinnittää huomiota lähinnä tehtävissä, joihin liittyy korostunut verovalvonnallinen luonne, kuten rekisteröinti, verotarkastukset ja erikoisperintä. Valtiovarainministeriö pitää aiheellisena harkita, voitaisiinko säännöksen sanamuotoa tarkentaa verohallituksen lausunnossa esittämällä tavalla.

Verotustietojen julkisuudesta ja salassapidosta annetun lain 18 §:n 1 momentin 4 kohtaan ehdotetaan lisättäväksi säännös, jonka mukaan verohallinnolta olisi salassapitovelvollisuuden estämättä oikeus tietojen oma-aloitteiseen antamiseen poliisille, jos tiedoilla saattaa olla merkitystä liiketoimintakiellon noudattamisen valvonnalle.

Verosalaisuuden näkökulmasta on tärkeää, että verohallinnosta annetaan salassa pidettäviä verotustietoja vain rajatusti ja harkitusti ja että tietojen luovutusedellytykset on laissa riittävän täsmällisesti määritelty. Veroviranomaisille, joiden tehtäviin liiketoimintakiellon noudattamisen valvonta ei kuulu, on varsin vaikeaa arvioida sitä, millä tiedoilla saat-taisi olla merkitystä liiketoimintakiellon noudattamisen valvonnassa. Vaarana on, että tietoja tulee luovutetuksi sellaisissa tilanteissa ja sellaisista seikoista, joita ei voida pitää verotustietojen salassapitointressii<n ja henkilötietojen suojaa koskeviin periaatteisiin näh‑

Neuvotteleva virkamies	Jukka Vanhanen

2 (3)
den hyväksyttävänä. Tämä on omiaan johtamaan tietojen oma-aloitteisessa luovuttamisessa varovaisuuteen sillä seurauksella, että myös liiketoimintakiellon valvonnan kannalta tärkeitä tietoja jää luovuttamatta.

Valtiovarainministeriö viittaa myös verohallituksen antamaan lausuntoon ja katsoo, että tietojen luovutusedellytyksiä olisi aiheellista täsmentää.
Osastopäällikkö,
ylijohtaja	Lasse Arve a